Беластоцкае ваяводства (1944—1975)

Беластоцкае ваяводства () — адно з ваяводстваў, якія існавалі ў Польшчы ў 1944—1975 гадах. Сядзібай ваяводскіх улад быў горад Беласток.

Утворана 22 жніўня 1944 года пастановай Польскага камітэта нацыянальнага вызвалення ад 21 жніўня 1944 года аб парадку прызначэння органаў агульнага кіравання першай і другой інстанцыі шляхам аднаўлення даваеннага Беластоцкага ваяводства. 

На падставе дамовы паміж Польшчай і СССР аб польска-савецкай дзяржаўнай мяжы ад 16 жніўня 1945 года са складу ваяводства была вылучана ўсходняя частка, якая ахоплівала большую частку былых Гродзенскага і Ваўкавыскага паветаў, а таксама частку Сакольскага і Аўгустоўскага паветаў, якая ў выніку засталася пад савецкай юрыстыкцыяй у складзе БССР.

Катэгорыя:Гісторыя Падляскага ваяводства
Катэгорыя:Ваяводствы Польшчы (1944—1975)